Tiltale for overtrædelse af bl.a. færdselslovens § 118, stk. 4, jf. stk. 1, nr. 1, jf. § 4, stk. 1, færdselslovens § 118, stk. 11, nr. 3, jf. § 42, stk. 1, nr. 2. Påstand om bøde- og frihedsstraf, samt k... Vis mere
Ret: Retten i Holstebro (1. instans)
Faggruppe: Straffesag — Tilståelsessag
Sagsemner: Færdsel;
Narkotika;

/

RETTEN I HOLSTEBRO

Udskrift af dombogen

D O M

afsagt den 7. juni 2021

Rettens nr. 99-1917/2021
Politiets nr. 4100-73341-00028-21

Anklagemyndigheden
mod
Tiltalte
født Dato

Denne sag er behandlet som tilståelsessag.

Retsmødebegæring er modtaget den 27. maj 2021.

Tiltalte er tiltalt for overtrædelse af

1.(2.)

færdselslovens § 118, stk. 4, jf. stk. 1, nr. 1, jf. § 4, stk. 1, ved den 27. april
2021 ca. kl. 13.55 at have ført motorcykel Reg. nr. 1 ad Vembvej mod nord i
Vemb i Holstebro Kommune fra km-mrk. uden nummer og 924 m videre frem
til km-mrk. uden nummer med en gennemsnitshastighed på mindst 117 km/t,
selvom det ved færdselstavle er angivet, at hastigheden ikke må over-stige 60
km/t, hvilket udgjorde en overskridelse på mere end 60 procent af den tilladte
hastighed,

2.(3.)

Udgået.

3.(4.)

færdselslovens § 118, stk. 11, nr. 3, jf. § 42, stk. 1, nr. 2, ved den 27. april
2021 ca. kl. 14.00 at have ført motorcykel Reg. nr. 1 ad Damhusvej mod nord
ved Vemb i Holstebro Kommune fra 32,3 km-mrk. og 3.903 m videre frem til
tavle C51 med undertavle med en gennemsnitshastighed på med mindst 187
km/t, selv om hastigheden uden for tættere bebygget område ikke må
overstige 80 km/t, hvilket udgjorde en overskridelse på mere end 100 procent
af den tilladte hastighed,

4.(1.)

Std 75325



/

side 2

færdselslovens § 118, stk. 11, nr. 3, jf. § 42, stk. 1, nr. 1, ved den 27. april
2021 ca. kl. 14.00 at have ført motorcykel Reg. nr. 1 ad Frederiksberg i
Bækmarksbro i Holstebro Kommune fra hastighedsdæmpende foranstaltning
ud for nr. 17 og 236 m videre frem til hastighedsdæmpende foranstaltning ud
for Frederiksberg Have med en gennemsnitshastighed på mindst 110 km/t,
selv om hastigheden i tættere bebygget område ikke må overstige 50 km/t.,
hvilket udgjorde en overskridelse på mere end 100 procent af den tilladte ha-
stighed,

5.

færdselslovens § 118, stk. 1, nr. 1, jf. § 4, stk. 1 og § 15, stk. 4, ved den 27.
april 2021 ca. kl. 14.00 at have ført motorcykel Reg. nr. 1 ad Frederiksberg
mod nord i Bækmarksbro i Lemvig Kommune, hvor han foretog overhaling
over spærrelinje af personbil inden Bækmarksbro by (færdselstavle E55), og
under den videre kørsel i tættere bebygget område i Bækmarksbro kørt ven-
stre om helleanlæg i forbindelse med overhaling over en strækning på mere
end 300 m, herunder spærrelinjer på mere end 100 m, af fire personbiler, den
ene med tilkoblet hestetrailer,

6.

Udgået.

7. (+12)

straffelovens § 252, stk. 1 og færdselslovens § 118, stk. 10, jf. stk. 1, nr.1, jf. §
3, stk. 1, § 21, stk. 3 nr. 1, ved den 27. april 2021 ca. kl. 1400 på Brogade i
Bækmarksbro i Lemvig Kommune af grov kådhed eller på lignende hen-
synsløs måde at have forvoldt nærliggende fare for nogens liv eller førlighed,
idet tiltalte som fører af motorcykel Reg. nr. 1, på særlig hensynsløs måde fo-
retog overhaling af to personbiler og en varebil, og ud for nr. 60 undlod at
sikre sig, at det kunne ske uden fare, idet vognbanen, hvor overhalingen skul-
le foregå, ikke på en tilstrækkelig lang strækning var fri for modkørende
færdsel, hvorved tiltalte kørte frem mod varebil Reg. nr. 2, som ført af Person,
kørte af Brogade i modsat retning, og som måtte bremse helt op og undvige til
højre for at undgå påkørsel, hvorefter tiltalte med kort afstand kørte højre om
varebilen, samt undlod at optræde hensynsfuldt og udvise agtpågivenhed, så at
der ikke opstod fare eller ulempe for en fodgænger, der afventede passage af
vejen ved et fodgængerfelt over for Bækmarksbro sko-le,

8.

færdselslovens § 118, stk. 11, nr. 3, jf. § 42, stk. 1, nr. 2, ved den 27. april
2021 ca. kl. 14.00 at have ført motorcykel Reg. nr. 1 ad Ringkøbingvej mod



/

side 3

nord ved Bækmarksbro i Lemvig Kommune fra helleanlæg ud for Bæk-
marksbro Skole og 3.497 m videre frem til 41,8 km-mrk. med en gennem-
snitshastighed på mindst 161 km/t, selv om hastigheden uden for tættere be-
bygget område ikke må overstige 80 km/t, hvilket udgjorde en overskridelse
på mere end 100 procent af den tilladte hastighed,

9.

færdselslovens § 117 d, stk. 2, jf. § 56, stk. 1, 1. pkt., ved den 27. april 2021
ca. kl. 14.00 at have ført den i forhold 1 nævnte motorcykel Reg. nr. 1 uden at
have erhvervet kørekort,

10.

færdselslovens § 118, stk. 1, nr. 1, jf. § 4, stk. 2, ved den 27. april 2021 ca. kl.
14.00, at have ført motorcykel Reg. nr. 1 ad Damhusvej ved Vemb i Hols-
tebro Kommune og videre frem til Hedegårdvej i Lemvig Kommune og und-
ladt at standse ved politiets tegn hertil,

11.

Udgået.

12. (13.)

lov om euforiserende stoffer § 3, stk. 1, jf. § 1, stk. 3 og § 2, stk. 4, jf. be-
kendtgørelse om euforiserende stoffer § 27, stk. 1, jf. § 2, stk. 4 og § 3, stk. 2,
jf. bilag 1, liste A, nr. 1 og liste B, nr. 29, ved den 28. april 2021 ca. kl. 21.00
på bopælen Adresse i By at have været i besiddelse af 13,5 gram amfetamin
og 7 gram hash til eget brug,

13. (14.)

færdselslovens § 117, stk. 2, nr. 6, jf. § 54, stk. 1, nr. 1, ved den 2. oktober
2020 ca. kl. 02.30 at have ført motorcykel Reg. nr. 1 ad Holstebrovej i Skjern i
Ringkøbing-Skjern kommune efter at have indtaget de bevidstheds-påvirkende
stoffer amfetamin og MDMA, som er klassificeret som farlige for
færdselssikkerheden, og som ikke er indtaget i henhold til lovlig recept, i et
sådant omfang at værdien af den aktive komponent i blodet under eller efter
kørslen oversteg bagatelgrænsen for stofferne,

14. (15.)

færdselslovens § 117 d, stk. 2, jf. § 56, stk. 1, 1. pkt., ved den 2. oktober 2020
ca. kl. 02.30 at have ført den i forhold 14 nævnte motorcykel Reg. nr. 1 uden
at have erhvervet kørekort.



/

side 4

Påstande

Anklagemyndigheden har nedlagt påstand om bøde- og frihedsstraf.

Anklagemyndigheden har påstået konfiskation af motorcykel Reg. nr. 1, stel-
nummer Stel nr. hos tiltalte, jf. færdselslovens § 133 a, stk. 2.

Anklagemyndigheden har påstået konfiskation af 13,5 gram amfetamin og 7
gram hash hos tiltalte, jf. straffelovens § 75, stk. 2, nr. 1.

Anklagemyndigheden har endvidere påstået, at tiltalte skal frakendes retten til
at føre motordrevet køretøj, hvortil der kræves kørekort, bortset fra lille
knallert, og at frakendelsen skal ske ubetinget, jf. færdselslovens § 125, stk. 1,
nr. 1 og nr. 3, jf. § 126, stk. 1, nr. 6 og § 126, stk. 1, nr. 4 og nr. 11, jf. § 128,
stk. 2.

Tiltalte har erkendt sig skyldig.

Forsvareren har nedlagt påstand om rettens mildeste dom.

Sagens oplysninger

Der er afgivet forklaring af Tiltalte.

Forklaringen er lydoptaget og gengives ikke i dommen.

Der blev den 2. oktober 2020 kl. 03.07 udtaget en blodprøve fra tiltalte. I
blodprøven blev der påvist stofferne amfetamin med en koncentration på 0,12
mg/kg samt MDMA med en koncentration på 0,15 mg/kg. .

Tiltalte er senest straffet ved
dom af 11. november 2015 med bøde på 12.000 kr. for overtrædelse af
bekendtgørelsen om euforiserende stoffer.
dom af 18. februar 2015 med bøde på 18.000 kr. for overtrædelse af be-
kendtgørelsen om euforiserende stoffer.
dom af 7. oktober 2014 ved Kristiansand Tingrett med betinget fængsel i
21 dage mod en prøvetid indtil den 7. oktober 2016 for overtrædelse af
narkotikabestemmelserne.
dom af 2. december 2013 med fængsel i 30 dage for overtrædelse af be-
kendtgørelsen om euforiserende stoffer.
dom af 13. december 2010 med fængsel i 70 dage for overtrædelse af be-
kendtgørelsen om euforiserende stoffer.
dom af 8. februar 2010 med fængsel i 60 dage og bøde på 1.500 kr. for
overtrædelse af bekendtgørelsen om euforiserende stoffer samt færdselslo-
ven.
dom af 14. november 2002 med betinget fængsel i 50 dage med vilkår om
samfundstjeneste, en bøde på 1.000 kr. og frakendelse af føretten for be-



/

side 5

standigt for blandt andet overtrædelse af færdselslovens § 53, stk. 1 og stk.
3. Ved Herning rets kendelse af 17. december 2019 blev retten til at
erhverve førerret gengivet, jf. færdselslovens § 132.
dom af 8. maj 2002 med betinget fængsel i 10 dage med vilkår om sam-
fundstjeneste, en tillægsbøde på 7.000 kr. samt frakendelse af førerretten i 3
år fra den 6. januar 2002 for overtrædelse af færdselslovens § 53, stk. 3
samt bekendtgørelsen om euforiserende stoffer.

Der er fremlagt R75-indtægsbilag fra skat, hvoraf det fremgår, at tiltalte i
indkomståret 2020 havde en registreret indkomst på 64.460 kr.

Der var mellem sagens parter enighed om, at indtægtsoplysningerne for 2020
tillige kunne lægges til grund for indeværende år.

Der foreligger udtalelse af 3. juni 2021 fra Kriminalforsorgen.

Tiltalte har om sine personlige forhold forklaret, at han bor i egen lejlighed i
By. Under varetægtsfængslingen er hans lejemål blev opsagt. Han har en
kæreste, som han ønsker at flytte sammen med. Han har tidligere udført sam-
fundstjeneste, og er derfor velvidende om, hvad det indebærer. Han er ind-
stillet på at samarbejde med Kriminalforsorgen om samfundstjeneste og di-
verse behandlingsvilkår, såfremt det måtte blive aktuelt.

Tiltalte har under denne sag været frihedsberøvet fra den 28. april 2021.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig i
sagens forhold.

Straffen fastsættes til fængsel i 6 måneder og en bøde på 20.250 kroner, jf.
straffelovens § 252, stk. 1 og færdselslovens § 117, stk. 2, nr. 6, jf. § 54, stk. 1,
nr. 1, § 117 d, stk. 2, jf. § 56, stk. 1, 1. pkt., færdselslovens § 118, stk. 1, nr. 1
og stk. 4, stk. 10, stk. 11, nr. 3, jf. § 3, stk. 1, § 4, stk. 1, nr. 1 og stk. 2, § 15,
stk. 4, § 21, stk. 3 nr. 1, § 42, stk. 1, nr. 1 og nr. 2, og lov om eufo-riserende
stoffer § 3, stk. 1, jf. § 1, stk. 3 og § 2, stk. 4, jf. bekendtgørelse om
euforiserende stoffer § 27, stk. 1, jf. § 2, stk. 4 og § 3, stk. 2, jf. bilag 1, liste
A, nr. 1 og liste B, nr. 29.

Retten har ved straffastsættelsen lagt vægt på, at forholdene 1, 3-5 og 7-10
vedrører et længere kørselsforløb, hvor tiltalte under kørslen gentagne gange
har overtrådt færdselsloven ved blandt andet tre gange at have kørt med en
hastighed, der var over dobbelt så høj som det tilladte og over 100 km i timen,
ligesom tiltalte ved sin kørsel fra politiet forvoldte nærliggende fare for andre
trafikanters liv eller førlighed. Retten har ved forhold 13 lagt vægt på, at
tiltalte er fundet skyldig i en kørsel under påvirkning af euforiserende



/

side 6

stoffer i tredjegangstilfælde.

Tiltalte frakendes retten til at føre motordrevet køretøj, hvortil der kræves
kørekort, bortset fra lille knallert, i 10 år fra endelig dom, jf. færdselslovens §
125, stk. 1, nr. 1 og nr. 3, jf. § 126, stk. 1, nr. 6 og § 126, stk. 1, nr. 4 og nr. 11,
jf. § 128, stk. 2.

Retten tager påstandene om konfiskation til følge i medfør af straffelovens §
75, stk. 2, nr. 1 og færdselslovens § 133 a, stk. 2.

Thi kendes for ret:

Tiltalte straffes med fængsel i 6 måneder.

Tiltalte skal betale en bøde på 20.250 kr.

Forvandlingsstraffen for bøden er fængsel i 14 dage.

Tiltalte frakendes retten til at føre motordrevet køretøj, hvortil der kræves
kørekort, bortset fra lille knallert, i 10 år fra endelig dom.

Hos tiltalte konfiskeres motorcykel Reg. nr. 1, stelnummer Stel nr., 13,5 gram
amfetamin og 7 gram hash.

Tiltalte skal betale sagens omkostninger.

Dommer



/